Document ID: 31979D0837

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Σεπτεμβρίου 1979 περί καθιερώσεως των τρόπων ελέγχου για τη διατήρηση του χαρακτηρισμού των επίσημα απαλλαγμένων βρουκελλώσεως βοείων πληθυσμών της Δανίας (Το κείμενο στη δανική γλώσσα είναι το μόνο αυθεντικό)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 64/432/ΕΟΚ του Συμβουλίου της 26ης Ιουνίου 1964 περί των προβλημάτων υγειονομικού ελέγχου στον τομέα των ενδοκοινοτικών συναλλαγών των ζώων του βοείου και χοιρείου είδους(1), όπως τροποποιήθηκε τελευταία με την οδηγία 79/111/ΕΟΚ(2), και ιδίως το άρθρο 3 παράγραφος 13,
Εκτιμώντας:
ότι, στο Βασίλειο της Δανίας, άνω του 99,8% των βοείων πληθυσμών έχει δηλωθεί ως επίσημα απαλλαγμένο βρουκελλώσεως κατά την έννοια του άρθρου 2 ε) της οδηγίας 64/432/ΕΟΚ και ότι πληρούν τους όρους αυτού του χαρακτηρισμού από δεκαετίας τουλάχιστον- ότι καμία περίπτωση αποβολής που να οφείλεται σε βρουκελλική μόλυνση δεν διαπιστώθηκε από τριετίας τουλάχιστον-
ότι πρέπει να καθιερωθούν, για τη διατήρηση του χαρακτηρισμού αυτού, τρόποι ελέγχου για εξασφάλιση της αποτελεσματικότητας και προσαρμοσμένοι στην ιδιαίτερη υγιεινή κατάσταση των βοείων πληθυσμών της Δανίας-
ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Προκειμένου να διατηρηθεί ο χαρακτηρισμός των επίσημα απαλλαγμένων βρουκελλώσεως βοείων πληθυσμών στη Δανία, πρέπει να πληρούνται οι ακόλουθοι όροι:
- για κάθε βοοειδές ύποπτο μολύνσεως από βρουκέλλωση, ενημερώνονται οι αρμόδιες αρχές και υποβάλλεται σε επίσημες εξετάσεις για την ανεύρεση της βρουκελλώσεως, που περιλαμβάνει τουλάχιστον δύο ορρολογικές δοκιμές αίματος, εκ των οποίων η προσήλωση του συμπληρώματος, καθώς και μία μικροβιολογική εξέταση των λαμβανομένων σε περίπτωση αποβολής κατάλληλων δειγμάτων,
- κατά τη διάρκεια της ύποπτης περιόδου, η οποία διατηρείται μέχρι να επιτευχθούν ευνοϊκά αποτελέσματα στις εξετάσεις που προβλέπονται στην πρώτη περίπτωση, ο χαρακτηρισμός του επίσημα απαλλαγμένου βρουκελλώσεως ανακαλείται για τον πληθυσμό ή τους πληθυσμούς των υπόπτων βοοειδών.
Άρθρο 2
Η παρούσα απόφαση απευθύνεται στο Βασίλειο της Δανίας.
Έγινε στις Βρυξέλλες, στις 25 Σεπτεβρίου 1979.

Labels: 0
18
6